Sint Maarten

Ostrvo Sveti Martin (fr. Saint-Martin, hol. Sint Maarten) je ostrvo na Karibima koje pripada podgrupi Ostrva zavjetrine. Sjeverni dio ostrva je pod suverenitetom Francuske, dok je južni dio članica Kraljevine Holandije.

Kristofor Kolumbo je 1493. godine proglasio ostrvo Sveti Martin španskim, nazvavši ga po blagdanu Svetog Martina Tourskog, ali su Holanđani 1631. godine okupirali ostrvo kako bi iskoristili njegova nalazišta soli. Španci su ponovo zauzeli Sveti Martin 1633. godine, ali je Holandija nastavila zahtjevati svoja prava. Španci su na kraju prepustili ostrvo Francuzima i Holanđanima, koji su ga podijelili među sobom 1648. godine. Granica se često mijenjala tokom predstojećih 200 godina zbog trenja između dvije zemlje, pri čemu su Holanđani na kraju zadržali manji dio ostrva (oko 39%).

 Geografija 
Površina ostrva je 87 km2 (holandski dio — 34 km2, francuski — 53 km2). Najviša tačka na ovom vulkanskom ostrvu je vrh Paradi (411 m), u francuskom dijelu ostrva. Administrativni dio holandskog dijela ostrva je u mjestu Philipsburg, a francuskog u mjestu Marigo. U francuskom dijelu živi 33.102 stanovnika, a u holandskom 33.119. Francuski dio ostrva je teritorija Evropske unije i euro se vodi kao zvanična valuta. Na holandskom dijelu zvaničan je antilski gulden, mada je američki dolar prihvaćen svuda na ostrvu.The Meteorological Department St. Maarten. (2018). Climatology U Country Profile — St. Maarten. RCC CIMH. 

 Reference 

 Vanjski linkovi 

  Vlade Sint Maartena


*
Kategorija:Nizozemski Antili
Kategorija:Karibi
Kategorija:Francuska ostrva